***Նախագիծ***

**ՈՐՈՇՈՒՄ N - Ա
  նոյեմբերի 2022թ.**

**ԿԱՊԱՆ ՀԱՄԱՅՆՔԻ ՎԱՐՉԱԿԱՆ ՏԱՐԱԾՔՈՒՄ, ՀԱՄԱՅՆՔԱՅԻՆ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ, ԿԱՊԱՆ ՀԱՄԱՅՆՔԻ ՍՅՈՒՆԻՔ ԳՅՈՒՂՈՒՄ ԳՏՆՎՈՂ ՀՈՂԱՄԱՍԵՐԸ ՍԱՀՄԱՆԱՓԱԿ ՕԳՏՎԵԼՈՒ ԻՐԱՎՈՒՆՔՈՎ /ՍԵՐՎԻՏՈՒՏ/ ՏՐԱՄԱԴՐԵԼՈՒ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ**

Ղեկավարվելով Տեղական ինքնակառավարման մասին Հայաստանի Հանրապետության օրենքի 18-րդ հոդվածի 1-ին մասի 21-րդ կետով,  ՀՀ Հողային օրենսգրքի 50-րդ հոդվածով,  և հաշվի առնելով Կապան համայնքի ղեկավարի   առաջարկությունը, Կապան համայնքի ավագանին ***որոշում  է.***

1.Համաձայնություն տալ ՀՀ կառավարության 2015 թվականի մայիսի 21-ի թիվ 791-Ն որոշման հիմքով համայնքային սեփականություն գրանցված Կապան համայնքի Սյունիք գյուղում գտնվող գյուղատնտեսական նշանակության 17.5 հա վարելահողերը /կադաստրային ծածկագրեր 09-082-0527-0002, 09-082-0527-0004, 09-082-0527-0006, 09-082-0527-0007, 09-082-0527-0008, 09-082-0510-000, 09-082-0510-0005/ սահմանափակ օգտվելու իրավունքով (սերվիտուտ) գյուղատնտեսությամբ զբաղվելու նպատակով՝ 5 /հինգ/ տարի ժամկետով տնտեսություններին տրամադրելուն:

2.Սերվիտուտի տրամադրման տարեկան վարձավճար սահմանել մեկ հեկտարի համար 12800 /տասներկու հազար ութ հարյուր/ դրամ:

**3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից։**

**ՀԻՄՆԱՎՈՐՈՒՄ**

**ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

2020 թվականի Արցախի Հանրապետության դեմ Ադրբեջանի կողմից սանձազերծված պատերազմի արդյունքում Կապան համայնքի Սյունիք գյուղի սահմանին ստեղծված նոր իրադրությամբ պայմանավորված որոշ սահմանամերձ հատվածներում վարելահողերի մշակումը հնարավոր չէ: Ստեղծված իրադրությունում գյուղացիական տնտեսություններին օժանդակելու համար նախատեսվում է ՀՀ կառավարության 2015թվականի մայիսի 21-ի թիվ 791-Ն որոշման հիման վրա համայքային սեփականութուն գրանցված վարելահողերը սերվիտուտի իրավունքով տրամադրել տնտսություններին` գյուղատնտեսական գործունեություն իրականացնելու համար:

**ՏԵՂԵԿԱՆՔ**

 **ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

Համայնքային սեփականություն հանդիսացող վերոնշյալ հողամասը առանց մրցույթի կառուցապատման իրավունքով տրամադրելու թույլտվություն տալու մասին համայնքի ավագանու որոշման ընդունման կապակցությամբ համայնքի բյուջեում նախատեսվում է եկամուտների ավելացում՝ տարեկան մեկ հեկտարի համար 12800 դրամով: